**Ørland Open 2019
27. april i Ørland Sparebank Arena**

Ørland Open er en konkurranse der både utøvere på nasjonalt nivå- og breddeutøvere møtes i samme arena. Man kan melde på utøvere enten i troppsgymnastikk nasjonale klasser, eller kretsklasser. Tropper i nasjonale klasser følger forbundets gjeldende regelverk. Tropper i kretsklasser er en oppvisningstropp som ikke har de nasjonale kravene.

Litt mer om kretsklasser.
Vi ønsker å utarbeide et eget forenklet reglement som er tilpasset breddegymnastene i regionen vår. Dette ønsker vi skal være et springbrett for både klubber og utøvere til nasjonale klasser. I denne første konkurransen vil det ikke bli levert ut noe reglement. Følgende retningslinjer kan man forholde seg til.

Trampett: 3-9 utøvere på hver tropp. To til tre serier. Pegasus er velgfritt.
Tumbling: 3-9 utøvere på hver tropp. To til tre serier. Ikke krav til retning på serie.
Frittstående: Valgfritt antall utøvere, ikke lengre enn 3 min. krav til musikk

Alle tropper vil fortløpende få en positiv tilbakemelding fra dommere/synsere. Det vil bli lik premiering til alle tropper.

Det vil i denne omgangen bli konkurrert i følgende klasser:

Kretsklasser 9-14 år
Nasjonale klasser Rekrutt 11-13 år, junior13-17 år og senior 16+

I tillegg til konkurransen vil det være muligheter til å benytte seg av svømmehall eller klatrehallen som er i samme bygget.

Tentativ timeplan

10:00 – 12:00 Trening i apparatene
11:45 Dommer og lagledermøte
12:30 Innmarsj og velkommen
12:45 – 16:00 Konkurranse
16:00 – 16:30 Premiering og utmarsj

Det vil være muligheter for å kjøpe seg rimelig lunsjmat i kiosken i hallen.

Ønsker noen å overnatte fra fredag til lørdag ordner vi overnatting på skole til kr. 200,- pr. pers. Da sender du egen e-post til meyer.gymnastikk@gmail.com Det er også muligheter for å ordne hotellovernatting med gåavstand til hallen.

Påmeldingsskjema fylles ut å sendes til Andreas innen 15. april

Deltagerkontingent: 200,-
Avgift pr. tropp 200,-